## Pravilnik o naknadama plaća, te troškova prijevoza, prehrane i smještaja obveznika osposobljavanja i vježbi za zadatke obrane

### NN 6/1992 (7.2.1992.), Pravilnik o naknadama plaća, te troškova prijevoza, prehrane i smještaja obveznika osposobljavanja i vježbi za zadatke obrane

# MINISTARSTVO OBRANE

Na temelju članka 166. i 167. Zakona o obrani ("Narodne novine",
broj 49/91, 53A/91 i 73/91), ministar obrane donosi

## PRAVILNlK

### o naknadama plaća, te troškova prijevoza, prehrane i smještaja obveznika osposobljavanja i vježbi za zadatke obrane

I OPĆE ODREDBE

Članak 1.

Ovim pravilnikom se pripadnicima službe motrenja i obavješćivanja, jedinica
veze i kriptozaštite, fizičkim osobama i drugim obveznicima za vrijeme
osposobljavanja i vježbi te obavljanja drugih dužnosti s područja osposobljavanja
(u daljnjem tekstu: obveznici osposobljavanja) uređuju uvjeti i visina:

- naknade plaća.

- naknade troškova za prijevoz sredstvima javnog prometa i - naknade
troškova za prehranu i smještaj.

Članak 2.

Pravo na naknadu troškova za prijevoz sredstvima javnog prometa i naknadu
troškova za prehranu i smještaj, obveznici osposobljavanja imaju pod uvjetom
da se osposobljavanje, odnosno obavljanje drugih dužnosti s područja obrane,
izvodi izvan njihova prebivališta ili boravišta.

Članak 3.

Naknade iz članka 1. ovoga pravilnika isplaćuju se na teret sredstava
tijela i pravnih osoba koje su organizirale poduku odnosno na čiji zahtjev
su obveznici osposobljavanja pozvani na poduku (u daljnjem tekstu: organizator
osposobljavanja).

II. NAKNADA PLAĆE

Članak 4.

Obveznici osposobljavanja, koji nisu zaposleni, za vrijeme osposobljavanja
i vježbi, te obavljanja drugih dužnosti iz osposobljavanja, imaju pravo
na naknadu plaće u visini 80% prosječne mjesečne plaće zaposlenih u privredi
Republike, ostvarene u prethodnom mjesecu, odnosno u visini prosječne mjesečne
plaće zaposlenih u privredi Republike, ostvarene u prethodnom tromjesečju,
ako je to za njih povoljnije.

Članak 5.

Naknada lz članka 4. ovoga pravilnika obračunava se i isplaćuje mjesečno
unatrag. Ako mjesečna naknada pripada za manje od mjesec dana, naknada
se obračunava i po danima, tako da se započeti dan računa kao cijeli dan.
Dnevni iznos naknada dobiva se kada se mjesečni iznos podijeli sa 30.

III. NAKNADA TROŠKOVA ZA PRIJEVOZ SREDSTVIMA JAVNOGA PROMETA

Članak 6.

Obveznici osposobljavanja imaju pravo naknade neophodnih troškova prijevoza
javnim prometnim sredstvima u dolasku i povratku, kao i za vrijeme osposobljavanja
i vježbi, te obavljanja drugih dužnosti iz osposobljavanja.

Članak 7.

Obveznici osposobljavanja mogu koristiti prijevozna sredstva redovnoga
javnoga prometa: vlak, brod, odnosno autobus. Vrstu vlaka, odnosno broda
određuje organizator osposobljavanja. Prijevoz zrakoplovom, drugim javnim
ili privatnim prijevoznim sredstvom, kao i korištenje kola za spavanje,
obveznici osposobljavanja mogu koristiti po posebnom odobrenju.

Članak 8.

Korištenje zrakoplova na relaciji na kojoj postoji redovan promet vlakom,
brodom ili autobusom, može se odobriti:

- ako to zahtijeva hitnost,

- u ostalim slučajevima

- ako bi ukupni troškovi prijevoza bili manji ili jednaki ukupnim troškovima
putovanja vlakom, brodom ili autobusom. Organizator osposobljavanja može
odobriti prijevoz drugim javnim ili privatnim prijevoznim sredstvima, na
pravcu na kome postoji redovan željeznički, brodski, odnosno autobusni
promet. U slučajevima iz stavka 2. ovog članka razliku prijevoznih troškova
snosi obveznik osposobljavanja.

Članak 9.

U prijevozu se koristi najkraći pravac, odnosno pravac koji, glede postojećih
prometnih veza i vrste prijevoznoga sredstva u redovitom javnom prometu,
omogućuje najracionalnije obavljanje prijevoza.

Članak 10.

Obveznlku osposobljavanja se na ime naknade za prijevoz priznaju:

1) za prljevoz vlakom, zrakoplovom, odnosno brodom - iznos cijene vozne
karte prema važećoj tarifi za II. razred ;

2) za prijevoz autobusom - iznos cijene autobusne karte;

3) za prijevoz drugim javnim ili privatnim prometnim sredstvima, ako
na odnosnom pravcu postoji redovni javni promet - naknada u visini vozne
karte koja bi, prema važećoj tarifi pripadala za jednaku u II. razredu,
odnosno u visini cijene autobusne ili brodske karte, ako na tom pravcu
ne postojl željeznički promet;

4) na pravcu na kome nema redovnoga javnog prometa - naknada u iznosu
od 25% cijene litre 98-oktanskoga benzina za svaki prijeđeni kilometar.
Osim naknade za prijevoz iz stavka 1. ovoga članka, priznaju se i troškovi
za rezervaciju sjedišta, te troškovi osobnoga prijevoza i prijevoza prtljage
do mjesta polaska javnoga prometnoga sredstva i natrag, ako ovi troškovi
nisu uračunati u cijenu karte za prijevoz odgovarajućim prijevoznim sredstvima.
Ukoliko su za korištenje nekih prijevoznih sredstava u javnom prometu predviđene
komercijalne povlastice koje se mogu koristiti, visina prijevoznih troškova
se određuje prema cijeni najpovoljnije povlastice.

Članak 11.

Uz zahtjev za naknadu za prijevoz obveznik osposobljavanja prilaže dokaz
o troškovima prijevoza, u slučajevima za koje nije propisana jedinstvena
tarifa (autobusne karte, zrakoplovne karte, brodske karte i slično) i u
slučajevima za koje se po odredbama ovoga pravilnika priznaje naknada,
iako to nisu izravni troškovi prijevoza (stavak 2. članak 10.).

IV. NAKNADA TROŠKOVA ZA PREHRANU I SMJEŠTAJ

Članak 12.

Organizator osposobljavanja je dužan obveznicima osposobljavanja osigurati
prehranu i smještaj.

Članak 13.

Ukoliko organizator osposobljavanja obveznicima osposobljavanja ne osigura
prehranu i smještaj, dužan im je isplatiti dnevnu naknadu u visini dnevnice
za službeno putovanje u zemlji, bez troškova noćenja, koja se priznaje
kao materijalni trošak korisnicima Proračuna Republike. Troškovi noćenja
priznaju se u punom iznosu prema priloženom računu, osim računa hotela
"de luxe".

Članak 14.

Do 12,00 sati provedenih na osposobljavanju priznaje se pravo na 50%
dnevne naknade, a preko 12,00 sati provedenih na osposobljavanju priznaje
se dnevna naknada u punom iznosu.

Članak 15.

U vrijeme provedeno na osposobljavanju uračunava se vrijeme koje protekne
od trenutka prijave obveznika osposobljavanja organizatoru osposobljavanja
do trenutka odjave sa mjesta izvođenja osposobljavanja.

V. ZAVRŠNE ODREDBE

Članak 16.

Pravo na naknadu iz ovoga pravilnika utvrđuje organizator osposobljavanja
na temelju podnijetih računa ostvarenih troškova i neposrednom primjenom
ovoga pravilnika.

Članak 17.

Ako podnositelj računa, odnosno primatelj naknade, nije zadovoljan priznatom
naknadom, organizator osposobljavanja je dužan donijeti rješenje kojim
utvrđuje pravo na naknadu. Protiv rješenja iz stavka 1. ovog članka ne
može se izjaviti žalba, ali se može pokrenuti upravni spor.

Članak 18.

Pravo na ostvarivanje naknade po odredbama ovoga pravilnika zastarijeva
po općim propisima o zastari potraživanja.

Članak 19.

Ostala prava (zdravstveno osiguranje, mirovinsko i invalidsko osiguranje
i dr.) obveznici osposobljavanja ostvaruju po posebnim propisima.

Članak 20.

Ovaj pravilnik stupa na snagu danom objave u "Narodnim novinama".

Klasa: 817-01/91-01/15

Urbroj : 512-05-01-92-2

Zagreb, 28. siječnja 1992.

Ministar obrane

**Gojko Šušak. v. r.**

Pravilnik, NN 6/1992-113